cyanic-selkie/wikianc huggingface dataset:
Kirjamaalaus
thumb|[[Boucicaut'n mestari: Pyhä Franciscus, Heures de Maréchal de Boucicaut-käsikirjoituksesta, 1400-luku.]] thumb|[[Troijan puuhevonen|Troijan hevosta esittävä roomalainen miniatyyri Vergiliuksen Aeneis-käsikirjoituksesta, 500-luku.]] Kirjamaalaus on käsikirjoitusten kuvittamista miniatyyrimaalauksilla sekä ornamenteilla ja koristeellisilla alkukirjaimilla. Tekstin ja kuvien ohella sivujen reunoja kuvioitiin ornamentein. Kirjamaalausta harjoitettiin antiikista renessanssiajalle asti. Kirjapainotaito syrjäytti käsin tehdyt maalaukset.
Kirjamaalauksesta käytetään myös nimeä miniatyyrimaalaus, joka kuitenkin sisältää kirjamaalauksen ohella erityisen pienikokoiset maalaukset. Miniatyyri-sana on tullut punaisesta lyijymönjästä, latinalaiselta nimeltään minium, jota käytettiin paljon varhaisessa kirjamaalauksessa.
Kirjamaalaus kehittyi itsenäiseksi taidelajiksi 400-luvulla, kun sidotut kirjat yleistyivät. Kirjamaalausta käytettiin arvokkaissa käsikirjoituksissa. Vanhimpia kirjamaalauksia ovat egyptiläisten papyruskääröjen kuvitukset 100-luvulla eaa.
Keskiaika
Keskiajalla kirjamaalausta harjoitettiin luostareissa. Tärkeimmät keskukset olivat Irlannissa ja Englannissa 650–1150-luvuilla. Merkittäviä paikallisia kirjamaalauksen tyylejä loivat Toursin, Reimsin, Aachenin ja Sankt Gallenin luostareiden maalauskoulut.
Aluksi maalaus keskittyi ornamentiikkaan ja alkukirjaimiin, mutta myös ihmishahmoista tuli tärkeitä kuva-aiheita karolingisella kaudella 750–850. Ottolainen kirjamaalaus 900-luvulla sai aiheensa Kristuksen, Marian ja pyhimysten elämäkerroista. Bysanttilaisessa kirjamaalauksessa taas tyypillistä oli tyylittely ja seremoniallisuus.
Pariisi nousi kirjamaalauksen keskukseksi gotiikan ajalla 1200-luvulla. Maalausten aiheet alkoivat tuolloin maallistua, ja mukaan tulivat muun muassa trubaduurit, minnelaulajat ja ritariromantiikka. Tyyliltään gotiikan kirjamaalaus oli aiempaa sirompaa.
Myöhäisgotiikan aikana maisemataustat ja syvyysvaikutelman käyttö lisääntyivät kirjamaalauksessa. Uutta realistisempaa suuntaa edustivat Alankomaissa Limbourgin veljekset ja van Eyckit sekä Ranskassa Jean Pucelle ja Jean Fouquet.
Kirjamaalauksen viimeisen kukoistuskauden keskuksia renessanssin aikana oli Ranskan ja Alankomaiden ohella Italia.
Thoralf Gilbrant
Thoralf Gilbrant (23. toukokuuta 1919 – 11. helmikuuta 2006) oli norjalainen kristitty kirjailija ja päätoimittaja, joka oli tunnettu mm. 1994 julkaistusta Euroopan unionia arvostelevasta teoksestaan EU – Peto vai pelastaja?. Hänen muiden teostensa aiheita ovat olleet esim. mormonit, jehovantodistajat, Israel, lopunaikojen tapahtumat ja Isaac Newtonin ennustukset.
Gilbrant myös julkaisi nykyaikaisia raamatunkäännöksiä.
Ivar Böling
Böling voitti epävirallisen Euroopan mestaruuden Wienissä 1914 raskaassa keskisarjassa. Seuratasolla Böling edusti Helsingin Atleettiklubia. Suomen mestaruuden hän voitti alle 83 kg:n sarjassa vuosina 1911 ja 1913 sekä raskaassa sarjassa vuosina 1915 ja 1916. Hän otteli 44 kilpailua, joista hän sai 37 ensimmäistä palkintoa. Böling toimi ammattilaisena vuosina 1916–1920.
Monissa urheiluhistorian kirjoissa Bölingin sukunimi esiintyy muodossa Böhling.
Pihtihanhio
Pihtihanhio eli kaksiliuskahanhikki (Sibbaldianthe bifurca) on ruusukasvien heimoon ja hanhioiden eli kaksiliuskahanhikkien sukuun kuuluva kasvilaji, jota esiintyy luonnonvaraisena Itä-Euroopassa ja Aasiassa. Aiemmin laji on luokiteltu hanhikkien (Potentilla) sukuun.
Taban Air
Taban Air (pers. تابان ایر) oli iranilainen lentoyhtiö, jonka perusti yhtiön toimitusjohtajana toiminut Asghar Abdollahpour vuonna 2004. Lentoyhtiöllä oli 16 kohdetta ja sen laivastoon kuului seitsemän konetta. Taban Airin solmukohtina toimivat Mašhadin kansainvälinen lentoasema ja Mehrabadin kansainvälinen lentoasema Teheranissa.
Yhtiö menetti toimilupansa 24.1.2010.
Historia
Taban Air perustettiin vuonna 2004 ja se sai toimiluvan vuonna 2006, jolloin se aloitti lentonsa. Taban Air työllisti noin 450 henkilöä. Lentoyhtiö joutui lopettamaan toimintansa 24. tammikuuta 2010, kun sen toimilupa evättiin Taban Airin lentoa 6437 kohdanneen onnettomuuden vuoksi.
Kohteet
thumb|right|278px|Kolavian operoima Taban Airin Tupolev Tu-154M. Taban Airilla oli 16 kohdetta, joihin se liikennöi säännöllisesti.
Laivasto
Kaikkia Taban Airin koneita operoi toinen lentoyhtiö. Taban Airilla oli laivastossaan viisi Tupolev Tu-154M -konetta ennen lennon 6437 onnettomuutta, jolloin yksi Tupolev Tu-154M -koneista tuhoutui lentäjän yritettyä hätälaskua Mašhadiin siinä onnistumatta. Taban Airin BAe 146 -koneiden keski-ikä oli helmikuussa 2010 20,1 vuotta.
Aleksei Tereštšenko
Aleksei Vladimirovitš Tereštšenko (, s. 16. joulukuuta 1980 Možaisk, Venäjän SFNT, Neuvostoliitto) on venäläinen ammattilaisjääkiekkoilija, joka pelaa kaudella 2016–2017 Dinamo Moskovan joukkueessa.
Cistus × incanus
Cistus × incanus on vaaleanpunakukkainen pieni pensas, joka kasvaa noin metrin korkuiseksi. Sen lehdet ovat noin 7,5 cm pitkät ja kukkien halkaisija on 6–7 cm.
Kasvin tahmeista lehdistä ja varsista tehdään aromaattista ainetta nimeltä laudanum.
Burton Albion FC
Stadion
thumb|right|250px|Burton Albionin kotistadion [[Pirelli Stadium.]]
Burton Albion pelaa kotiottelunsa Pirelli Stadiumilla. Kun seura perustettiin 1950, kotistadion oli Wellington Street ground. Seura sai uuden stadionin Eton Parkin 1958. Pirelli Stadiumin seura sai käyttöön 2005. Pirelli Stadiumin kapasiteetti 6 912. Stadionin neljästä katsomosta yksi istumakatsomo ja kolme on katettuja. Stadion maksoi 7,2 miljoonaa puntaa.
Dysprosium(III)oksidi
Käyttö
Dysprosium(III)oksidia käytetään erikoistarkoituksiin keraamisissa materiaaleissa, erikoislaseissa, lasereissa ja dysprosium monimetallilampuissa.
Se reagoi happojen kanssa muodostaen muita dysprosium(III) suoloja, kuten esimerkiksi dysprosium(III)kloridia:
81 Ceti
81 Ceti on G-tyypin jättiläistähti, joka sijaitsee Valaskalan tähdistössä noin 320 valovuoden päässä Maasta. Siltä löydettiin heinäkuussa 2008 eksoplaneetta, joka on 5,3 kertaa Jupiterin massainen kaasujättiläinen.
Luger
Luger voi tarkoittaa seuraavia:
Biržai
Biržai on pohjoisessa Liettuassa, Panevėžysin läänissä sijaitseva kaupunki, alle 30 kilometriä itään Baltian läpi vievästä Via Balticasta. Kaupunki on Biržain kunnallispiirin hallinnollinen keskus ja sijaitsee Vuonna 2012 Biržain väkiluku oli 12 255 asukasta.
Hiiriä ja ihmisiä (vuoden 1939 elokuva)
Hiiriä ja ihmisiä (Of Mice and Men) on John Steinbeckin samannimiseen romaaniin pohjautuva elokuva vuodelta 1939. Elokuvan ohjasi Lewis Milestone. Elokuva ei saanut neljästä ehdokkuudestaan huolimatta yhtään Oscaria.
Biržai
thumb|210px|left| Ilmakuva Biržain kaupungista. thumb|210px|left| Biržain taistelu 1703.
Nähtävyyksiä
Kaupungissa sijaitsee osittain kunnostettu ja historiallisesti merkittävä, useaan kertaan sodissa tuhottu Biržain palatsilinnoitus, joka Liettuan suuriruhtinaskunnan aikaan kuului Radvilan (Radziwill) magnaattisuvulle. Nyttemmin palatsissa toimii Biržain museo.
Nimi
Liettuan kielen Biržai-nimen lisäksi kaupungilla on ollut emämaasta riippuen monia eri nimiä. Näitä ovat esimerkiksi Birsen (saksaksi), Birże (puolaksi) ja tai.
Amsterdamin metro
undefined
Amsterdamin metro on Amsterdamissa toimiva GVB:n ylläpitämä metrojärjestelmä. Metro avattiin vuonna 1977. Metrojärjestelmään kuuluu 58 asemaa ja viisi linjaa. Viides linja avattiin heinäkuussa 2018 viidentoista vuoden rakennustöiden jälkeen.
Fågelsta
Fågelsta on taajama Motalan kunnassa Itä-Götanmaan läänissä Ruotsissa. Vuonna 2010 Fågelstassa oli 287 asukasta.
Fågelstasta on matkaa linnuntietä Götalaan kilometri, Övre Götalaan 1 km, Nedre Götalaan 2,1 km, Risbergaan 2,7 km, Tranbergaan 2,7 km, Fivelstadiin 2,9 km, Vinbergaan 2,9 km, Lårstadiin 3,8 km, Nyckelbyhyn 3,8 km, Skänningeen 5,9 km, Vinnerstadiin 7,7 km, Hagebyhyn 8,4 km ja Motalan taajamaan 9 km.
Fågelstan läpi on aikoinaan kulkenut kapearaiteinen rautatie. Nykyisin jäljellä on enää 9,6 kilometrin pituinen osuus Fågelstasta Vadstenan taajamaan. Fågelstan rautatieaseman asemarakennus purettiin vuonna 1981.
Desna
Desna ( ja ) on Venäjän federaation ja Ukrainan alueella virtaava 1 130 kilometriä pitkä joki, pisin Dneprin sivujoista.
thumb|left|250px|Dnepr ja sen sivujoet Joki saa alkunsa Smolenskin ylängöltä Venäjällä ja yhtyy Dnepriin vasemmalta Ukrainassa noin 6 kilometriä Kiovan pohjoispuolella. Joki on purjehduskelpoinen 535 kilometrin matkalla alajuoksultaan. Joen varrella sijaitsevia kaupunkeja ovat muiden muassa Brjansk ja Tšernihiv.
Heikki Papunen
Heikki Tapani Papunen (s. 28. joulukuuta 1936 Ikaalinen) on suomalainen geologi ja emeritusprofessori. Hän on ollut Turun yliopiston geologian ja mineralogian professori vuodesta 1982. Hänen tutkimusalaansa ovat olleet malmimineralogia ja malmit, etenkin nikkeli- ja platinaesiintymät.
Papunen valmistui 1960 ja väitteli Helsingin yliopistosta 1971. Opiskeluaikaisten Kuhmon vihreäkivivyöhykkeen tutkimukset herättivät hänessä elinikäisen kiinnostuksen geologiaan. Hänelle myönnettiin vuonna 2007 ensimmäinen Fennoscandian Exploration and Mining (FEM) -erikoispalkinto. Vuonna 2016 hänelle myönnettiin Suomen geologisen seuran kultainen Eskola-mitali.
Pepe (jalkapalloilija, 1935)
thumb|José Macia
José Macia (s. 25. helmikuuta 1935 Santos, São Paulo, Brasilia), tunnettu myös nimellä Pepe, on brasilialainen jalkapalloilija ja jalkapallomanageri. Hän oli vasen keskikenttäpelaaja Brasilian jalkapallomaajoukkueessa ja Santos FC:ssä, jossa hän pelasi koko pelaajan uransa maajoukkueen ohella.
Hän voitti Brasilian maajoukkueen riveissä vuosien 1958 ja 1962 Jalkapallon maailmanmestaruuskilpailut, vaikkei osallistunut yhteenkään peliin.
Pepe aloitti Santos FC:n managerina vuonna 1973 ja joukkue voitti samana vuonna Campeonato Paulista-turnauksen.
Luis Suárez (täsmennyssivu)
Luis Suárez on seuraavien henkilöiden nimi:
Syysjuuriperhonen
Syysjuuriperhonen eli gannanjuuriperhonen (Hepialus ganna) on alkeelliseen juuriperhosten heimoon kuuluva perhonen.
Koko ja ulkonäkö
Pienehkö, punaruskea tai harmaanruskea perhonen, jonka etusiipien poikki kulkee siiven kärjestä sen keskivaiheille takareunaan valkoinen, tummareunainen juova. Siiven takareunasta juova suuntautuu takaisin etureunaa kohti mutta taittuu puolimatkassa suoraan kohti siiven tyveä. Joskus juovat jakaantuvat erillisiksi laikuiksi. Takasiivet ovat harmaanruskeat, joillakin yksilöillä hieman läpikuultavat.
Levinneisyys ja lentoaika
Syysjuuriperhosen levinneisyys rajoittuu Keski-Euroopassa Alpeille ja Karpaateille. Pohjoisessa sitä tavataan Suomesta Pohjois-Venäjälle ja Siperiaan. Pohjoismaissa sitä tavataan vakinaisena vain Suomesta. Ruotsista laji on tavattu harhailijana kaksi kertaa vuonna 1847. Levinneisyys Suomessa kattaa alueen etelärannikolta ainakin Pohjois-Pohjanmaalle ja Kainuuseen, muutamia havaintoja on huomattavasti pohjoisempaakin. Ahvenanmaalta syysjuuriperhosta ei ole tavattu. Lentoaika on yhtenä lyhytaikaisena sukupolvena elokuun puolivälistä syyskuun alkuun.
Ravintokasvi
Toukka syö monien eri kasvien juuria, mutta luontaista ravintokasvivalikoimaa ei tunneta. Esiintymispaikoilla kasvaa usein ainakin sananjalkaa (Pteridium aquilinum) tai hietakastikkaa (Calamagrostis epigejos).
Satakerta
thumb|Märehtijän vatsa. b=satakerta. Satakerta eli lehtimaha on yksi märehtijöiden etumahoista ja se sijaitsee vatsaontelon oikealla puolella heti maksan takana. Nimensä satakerta saa lihaskerroksen muodostamista suurista lehtimäisistä poimuista, joita on satakerrassa yhteensä noin sata. Satakerran pintaepiteeli on muiden etumahan osien tapaan kerrostunutta levyepiteeliä, joka ei sisällä rauhasia. Satakerta muodostaa aukon pötsin ja verkkomahan kanssa sekä juoksutusmahan kanssa. Näitä aukkoja yhdistää toisiinsa satakerran uurre. Satakerran ja juoksutusmahan välistä aukkoa reunustaa kaksi lihaskerroksen muodostamaa poimua, joiden tehtävänä arvellaan olevan estää ruokaa palaamasta juoksutusmahasta takaisin satakertaan. Satakerrassa ruokamassasta absorboidaan suurin osa vedestä, jonka jälkeen ruokamassa siirretään juoksutusmahaan.
Pääjärvi (Lammi)
Pääjärvi on Kanta-Hämeen ja Päijät-Hämeen rajalla eli siellä vastaavasti Hämeenlinnan Lammilla ja Hollolan Hämeenkoskella sijaitseva järvi.
Maantietoa
Saaria on karttojen mukaan 17, joista kaksi ovat yli hehtaarin, 9 ovat yli aarin ja loput alle aarin kokoisia. Saarten yhteispinta-ala on 10,4 ha ja niiden rantaviivan yhteispituus on 3,7 kilometriä. Eniten saaria on Etolan saarien ympärillä järvenselän keskipaikkeilla sen eteläpuolella. Etolansaaria on neljä, joista suurimmat ovat Lammas-, Kallio- ja Koivusaari ja nimettömänä luotona maakuntien välinen rajamerkki. Niistä pohjoiseen on suuri Lamminsaari ja sen seuralaisena kallioinen Pikkusaari. Etolansaarien eteläpuolella sijaitsevat Hiidenluoto ja pieni luoto sekä Särkänkärjen edustalla kolme pientä luotoa. Idempänä on Hevosluoto ja kauempana toisena rajasaarena Lylysaari.
Pääjärven rantaviivan pituus on 37 kilometriä. Rantojen yleisilmeet vaihtelevat suuresti. Välillä rannat ovat jyrkkiä, mutta väliin mahduu myös matalia rantoja. Matalien rantojen suojavyöhykkeiden takana aukeavat peltomaisemat, mutta järven yleisilme on metsäinen. Rannasta saattaa välillä kohota korkeita mäkiä, kuten esimerkiksi kaakkoisrannan Sammalistonmäki, joka kohoaa 40 metriä vedenpinnan yläpuolelle, ja samaa tekevät pohjoisella vastarannalla muutamat mäet sekä lounais- ja eteläpuolen jyrkät rannat. Rannoille on rakennettu toista sataa vapaa-ajan asuntoa, mutta rannassa on vain muutama maatila. Pohjoisrannalla Ronnissa sijaitsee entinen Ronnin keskuslaitos.
Vesistösuhteet
Järvi kuuluu Kokemäenjoen vesistössä Vanajan reitin valuma-alueella Teuronjoen valuma-alueeseen. Se jaetaan vielä Pääjärven alueeseen, johon järvi itsekin kuuluu. Se on eräs Vanajaveden reitin latvajärvistä, joka laskee Hämeenkosken, Kärkölän, Hämeenlinnan (aiemmin Lammin) ja Hausjärven alueilla virtaavan Teuronjoen kautta Mommilanjärveen Hämeenlinnan (aiemmin Lammin) ja Hausjärven rajalla, josta vedet edelleen virtaavat Puujoen kautta Kernaalanjärveen Janakkalassa.
Järven itäpäähän Rantalanlahteen laskee Mustajoki, jolla on eri osissa erilaisia nimityksiä. Putulassa, missä Isojoki ja Vähäjoki yhtyvät toisiinsa, alkaa alajuoksun osuus, jonka yläosaa kutsutaan Putulanjoeksi ja toista kilometriä myöhemmin Mustajoeksi. Vähäjoki on lyhyempi haara ja jonka nimitys yläjuoksulla on Koskurinjoki, joka saa alkunsa Viitailan Likosista. Isojoen haara on pitempi ja sen nimi ylempänä on Arrajoki ja siitä vielä ylempänä Ränskälänoja. Se toimii monin paikoin rajajokena Kanta-Hämeen ja Päijät-Hämeen välillä. Se saa vetensä kumpuilevan maaston soilta ja lukuisista pikkulammista.
Itäpään lähelle Lieslahden kupeeseen laskee Sammalistonjoki, jonka nimi keskijuoksulla on Luhdanjoki ja yläjuoksulla Liesjoki. Se tuo tiheästi ojitettun Pinnolansuon kuivatusvesiä ja se on samalla suon takana Järventaustalla sijaitsevan Sairakkalanjärven laskuoja.
Järven länsipäähän Pappilanlahteen laskevat Oitenkylän ja Jahkolan alueelta Löytynoja ja Koiransuolenoja. Pappilanlahden suun etelärantaan laskee pieni Työrinoja, joka tuo Laaviosuon kuivatusvesien lisäksi Työjärven ja Kalliolammin vedet. Lahden vastarannalle Kaunisniemen leirikeskuksen lähelle laskee Kahtlammin lyhyt laskuoja.
Järven pohjoisrantaan Ronnissa laskee Haarajoki, joka on nimensä mukaisesti monihaarainen. Laustilanpuro tuo tiheästi ojitetun Kuurnasuon kuivatusvesiä. Luitunoja tuo Luitunsuon ja Kuurikan peltojen kuivatusvesiä. Kuurikanjärvestä tuleva pääuoma ottaa vastaa muutaman pienen haaraojan. Kuurikanjärveen laskee Mustianjoki, jonka valuma-alueella on yli 10 järveä. Niistä huomattavin on Tevänti.
Luontoarvoja
Koska Pääjärvi on erikoisen syvä, siihen jäi jääkauden sulaessa reliktinä joitakin eliöitä, joita ei muualla tavata. Eräs sellinen on jättikatka, joka on 4,5 cm pitkä. Se ja muut planktoneliöt ovat tärkeää kalojen ravintoa.
Historiaa
Hopeakallion kalliomaalaus sijaitsee 550 metriä Raivolankärjestä länteen. Vuoden 1855−1856 Kalmbergin kartastossa järven nimi kirjoitettiin "Paa järvi". Sen rannoilla vaihtelivat metsät ja niityt toisiaan ja torppien lisäksi rannan tuntumassa sijaitsivat vain pohjoisrannalla Kauppilan kartano  ja järven länsipäässä pappila. Etolan saaret muodostivat silloin kolme erillistä saarta. Sama tilanne toistui 1950 julkaistussa peruskartassa, mutta seuraavassa kartassa vuodelta 1965 saaret olivat jo maatuneet yhteen. Ilmiö on selitettäessä järvenlaskulla.
Oliver-Sven Buder
Oliver-Sven Buder (s. 23. kesäkuuta 1966 Erlabrunn) on saksalainen entinen kuulantyöntäjä ja moninkertainen arvokisamitalisti. Hänen ennätyksekseen jäi vuonna 1999 Sevillan MM-kisoissa työnnetty 21,42 metriä, jolla hän sijoittui kilpailussa toiseksi. Hallissa Buder tosin työnsi 21,47 vuonna 1998, jolloin hän voitti sisäratojen Euroopan-mestaruuden Valenciassa. Kisassa Buderin taakse jäivät suomalaiset Mika Halvari ja Arsi Harju.
Ennen vuotta 1991 Buder edusti Itä-Saksaa. Buder oli 1990-luvun parhaita kuulantyöntäjiä, sijoittuen muun muassa kahdesti MM-hopealle. Hän päätti urheilu-uransa vuonna 2003 pitkän loukkaantumisesta johtuneen tauon jälkeen.
Lentolaivue 22
pienoiskuva|Brewster B-239 Lentolaivue 22 oli Suomen ilmavoimien hävittäjälentolaivue, joka perustettiin talvisodan aikana lentorykmentti 2:n alaisuuteen. Laivue osallistui talvisodan ilmasotatoimiin, ja se lakkautettiin sodan jälkeen keväällä 1940.
Perustaminen ja toiminta talvisodassa
Laivueen perustamiskäsky annettiin 10. tammikuuta 1940. Laivueen komentajaksi määrättiin 16. tammikuuta kapteeni Erkki Heinilä, joka sai tehtäväkseen koota laivueen henkilöstön muun muassa täydennysyksiköistä sekä ulkomaalaisista vapaaehtoisista. Laivueelle oli varattu kalustoksi Yhdysvalloista ostetut Brewster B-239 -hävittäjät, jotka olivat kokoonpantavina Saabin Trollhättanin tehtailla Ruotsissa. Lentävän ja teknisen henkilöstön suhteen valmis, vielä ilman lentokalustoa ollut laivue tukeutui Hollolan Pyhäniemen Vesijärven jäälle auratulle lentokentälle. Laivueeseen muodostettiin 23. helmikuuta 1940 1. lentue, jonka päälliköksi määrättiin luutnantti Aulis Bremer. Ensimmäiset neljä Brewsteria saapuivat laivueelle 1. maaliskuuta. Koneita ehti saapua laivueelle vielä ennen sotatoimien loppumista kaksi lisää. Laivue teki talvisodassa yhden tuloksettoman sotalennon. Laivueelle oli lisäksi sodan loppuvaiheessa alistettu Hurricane-hävittäjäkoneita Englannista noutanut Osasto Räty. Talvisodan jälkeen laivue siirtyi Helsinki-Malmin lentoasemalle. Laivueen henkilöstö siirrettiin 9. huhtikuuta 1940 lentorykmentti 3:een perustettavan lentolaivue 32:n rungoksi. Laivueen lentokalusto luovutettiin 19. huhtikuuta 1940 lentolaivue 24:lle.
Des Moines
Des Moines [] on Yhdysvaltojen Iowan osavaltion pääkaupunki. Kaupunki sai alkunsa Des Moines -joen varrelle perustetusta saman nimisestä linnakkeesta vuonna 1843. Iowan osavaltion pääkaupunki Des Moinesta tuli vuonna 1858. Nykyisin kaupunki on tärkeä vakuutusalan keskus. Vuoden 2010 väestönlaskennan mukaan Des Moinesin asukasluku oli 203 433 ja suuremman metropolialueen 571 944.
Maantiede
thumb|vasen|Kaupungin taivaanrantaa. Des Moines sijaitsee Polkin piirikunnassa Raccoon- ja Des Moines -jokien yhtymäkohdassa Iowan osavaltion keskiosasta etelään. Des Moines -joki on suuremman Mississippi-joen sivuhaara. Kaupungin ympärillä sijaitsee hedelmällinen maatalousalue, sekä kivihiiliesiintymiä. Se on myös osa Yhdysvaltojen niin sanottua maissivyötä. Des Moinesin suurempi metropolialue käsittää myös West Des Moinesin, Urbandalen ja Pleasant Hillin kaupungit.
Brady Tkachuk
Braeden Tkachuk (s. 16. syyskuuta 1999 Scottsdale, Arizona, Yhdysvallat) on yhdysvaltalais-kanadalainen jääkiekkoilija, joka pelaa NHL-joukkue Ottawa Senatorsissa toimien joukkueen kapteenina. Hän on pelipaikaltaan vasen laitahyökkääjä. Senators varasi Tkachukin ensimmäisellä kierroksella koko NHL:n varaustilaisuuden neljäntenä pelaajana kesällä 2018.
Des Moines
Historia
thumb|vasen|[[Iowa State Capitol.]] Des Moinesin nimen alkuperästä on useita eri tarinoita. Ranskalaisen tutkimusmatkailija Jacques Marquetten tekemässä kartassa mainitaan la riviere des moines eli vapaasti käännettynä munkkien joki. Erään teorian mukaan nimi saattaa viitata moingona-nimiseen intiaaniryhmään alueella. Toisaalta de moyen tarkoittaa suomeksi "keskellä", ja nimi on saattanut viitata Des Moines -jokeen Mississippi- ja Missouri-joen välillä. Vuonna 1843 Raccoon ja Des Moines -jokien yhtymäkohtaan rakennettiin Fort Des Moines nimen saanut linnake, jonka tarkoituksena oli valvoa alueen intiaaneja, kuten foxeja ja saukkeja. Siirtolaisia alkoi saapua nykyiseen Iowaan vuonna 1845 ja kaupungin peruskirja tehtiin vuonna 1857. Samalla sen nimestä tippui liite Fort. Tammikuussa 1858 kaupungista tuli vuonna 1846 perustetun Iowan osavaltion pääkaupunki. Pääkaupunkiasema vauhditti sittemmin kaupungin kasvua.
Toukokuussa 1864 Yhdysvaltain sisällissodan aikana kaupungin naiset keräsivät nimiä aloitteeseen, jolla työläismiehet voitaisiin lähettää rintamalle ja heidät korvata naisilla. Lopulta joukkoja nostettiin kuitenkin tarpeeksi vapaaehtoisina. Sodan jälkeen presidentti Ulysses S. Grant piti tunnetun puheen Des Moinesissa, jossa hän ilmaisi sitoutuvansa kaikkien tasa-arvoon. Vuonna 1884 valmistui nykyinen Iowa State Capitol. Vuonna 1903 kaupunkiin avautui puolestaan Yhdysvaltojen ensimmäinen Women's Army Corps -koulutuskeskus. Kaupungin kasvu kiihtyi, kun läheisiä kivihiilivaroja alettiin hyödyntää 1910- ja 1920-lukujen aikana. Kaupungista tuli myös yksi maan vakuutus- ja julkaisualan keskuksista.
Brady Tkachuk
Pelityyli
The Sports Forecaster -sivuston mukaan Tkachuk on vastustajia hyvin ärsyttävä ja aggressiivinen, mutta myös lahjakas voimahyökkääjä. Hänellä on hyvä pelikäsitys ja Tkachuk on käyttökelpoinen kaikissa pelitilanteissa. Sivuston mukaan hän nostaa usein suoritustasoaan pelin tärkeinä hetkinä. Tkachukin pelityyli kuitenkin altistaa hänet myös turhille jäähyille ja Tkachukilla on parannettavaa myös sijoittumisessa.
Des Moines
Historia
Vuonna 1993 kaupunki kärsi huomattavia tuhoja Raccoon- ja Des Moines -jokien tulvassa. Tulvan aiheuttamien menetysten määräksi arvioitiin tuolloin 253 miljoonaa dollaria. Kaupunki tunnetaan nykyisin myös Yhdysvaltain presidentinvaalien esivaalien kautta, sillä vaalien ensimmäiset äänet lasketaan Des Moinessa.
Brady Tkachuk
Pelityyli
Tkachukia on verrattu usein pelityyliltään sekä isäänsä Keithiin että isoveljeensä Matthewiin. Hän on omien sanojensa mukaan ottanut vaikutteita pelityyliinsä Wayne Simmondsilta ja Nick Folignolta.
Seuraura
Tkachuk syntyi Arizonan Scottsdalessa, kun hänen isänsä pelasi Phoenix Coyotesin NHL-joukkueessa. Vuonna 2001 Tkachuk muutti perheineen varsinaiseen kotikaupunkiinsa Missourin Saint Louisiin, kun Keith kaupattiin St. Louis Bluesiin. Brady vietti kaupungissa lapsuutensa ja aloitti siellä jääkiekkoilun. Kaudella 2013–2014 hän voitti T1EBHL-junioriliigassa joukkueensa sisäisen piste-, maali- ja syöttöpörssin tehoilla 18+15=33, kuten myös kaudella 2014–2015 T1EHL-junioriliigassa.
Des Moines
Talous
Kotitalouksien keskimääräiset vuosittaiset ansiot Des Moinessa aikavälillä 2012–2016 olivat 48 088 Yhdysvaltain dollaria ja henkilöä kohden 25 437 dollaria. 19 % väestöstä eli köyhyysrajan alapuolella.
Väestö
thumb|Kartta Des Moinesin rodullisesta jakautumisesta. valkoiset, mustat , aasialaiset ja latinot. Des Moinesin asukasluku oli vuoden 2010 väestönlaskennan mukaan 203 433 ja vuoden 2017 arvion mukaan 217 521. Suuremman metropolialueen asukasluku oli vuonna 2010 571 944. Kaupungin asukkaista 77,1 % oli taustaltaan valkoisia (latinot pois lukien 67,8 %), 11 % afroamerikkalaisia, 0,5 % intiaaneja, 12,6 % latinoja mistä tahansa rodusta ja 5,5 % aasialaisia. 17,3 % kaupungin asukkaista puhui kotonaan jotakin muuta kieltä kuin englantia ja 11,9 % kaupungin asukkaista oli syntynyt ulkomailla.
Brady Tkachuk
Seuraura
Kaudeksi 2017–2018 Tkachuk siirtyi Bostonin yliopistojoukkueeseen. Hän oli joukkueen paras syöttäjä ja neljänneksi paras pistemies tehoilla 8+23=31. Tkachuk valittiin kauden päätteeksi Hockey Eastin tulokkaiden tähdistökentälliseen. Hän pelasi kauden aikana myös CCM/USA Hockey All-American Prospects Gamessa. Tkachuk teki ottelun 6–5-voittomaalin vain noin viisi minuuttia ennen varsinaisen peliajan päättymistä. Hänet valittiin ottelun arvokkaimmaksi pelaajaksi.
Des Moines
Koulutus
Des Moinessa toimii viisi korkeamman asteen oppilaitosta. Drake University on perustettu vuonna 1881, Grand View College 1896, Des Moines University Osteopathic Medical Center 1898 ja AIB College of Business vuonna 1921.
Brady Tkachuk
Seuraura
Ottawa Senators varasi Tkachukin ensimmäisellä kierroksella koko NHL:n varaustilaisuuden neljäntenä pelaajana kesällä 2018. Hän oli varaustilaisuuden pienimmällä numerolla varattu pohjoisamerikkalaispelaaja. Tkachuk teki jo saman vuoden elokuussa seuran kanssa kolmivuotisen tulokassopimuksen. Hän otti syksyn harjoitusleirin päätteeksi paikan Senatorsin NHL-vahvuudesta. Tkachuk teki NHL-debyyttinsä kauden 2018–2019 kolmannella kierroksella 8. lokakuuta 2018 vieraissa Boston Bruinsia vastaan. Hän sai ottelussa jääaikaa 14.33 minuuttia ja Tkachuk keräsi teholukeman -1. Tkachuk avasi maalitilinsä NHL:ssä heti kahdella osumalla seuraavassa ottelussa 10. lokakuuta 2018 Philadelphia Flyersia vastaan. Hänen ensimmäinen maalinsa syntyi ylivoimalla. Tkachuk keräsi ottelussa myös yhden syöttöpisteen oltuaan kakkossyöttäjänä Maxime Lajoien tekemään ylivoimamaaliin. Hänet valittiin ottelun kakkostähdeksi.
Lokakuussa 2021 Tkachuk teki Senatorsin kanssa seitsemän vuoden mittaisen ja yhteensä 57,5 miljoonan dollarin arvoisen jatkosopimuksen.
Maajoukkueura
Tkachuk pelasi alle 20-vuotiaiden MM-kilpailuissa vuonna 2018, jolloin hän voitti pronssia. Tkachuk valittiin Slovakiaa vastaan pelatun alkulohkon ottelun päätteeksi Yhdysvaltain ottelun parhaaksi pelaajaksi.
Tkachuk pelasi myös alle 18-vuotiaiden MM-kilpailuissa vuonna 2017, jolloin hän toimi Yhdysvaltain kapteenina ja johdatti joukkueen maailmanmestaruuteen. Tkachuk jakoi kuudella syöttöpisteellään Yhdysvaltojen sisäisen syöttöpörssin voiton Sean Dhooglen kanssa. Hän pelasi myös World U-17 Hockey Challengessa vuonna 2015.
Yksityiselämä
Tkachukin isoveli Matthew pelaa Florida Panthersin NHL-joukkueessa. Veljesten isä Keith Tkachuk on olympiamitalisti ja maailmancup-voittaja, joka pelasi omalla urallaan yli 1 200 NHL-ottelua. Arizona Coyotes on jäädyttänyt Keith Tkachukin pelinumeron 7, ja hänet on valittu myös USA Hockey Hall of Fameen. Bradyllä on isänsä äitin puolelta amerikanirlantilaisia sukujuuria ja isänsä isän puolelta venäläisiä tai puolalaisia tai ukrainalaisia sukujuuria. Bradyllä on äitinsä puolelta ukrainalaisia sukujuuria. Bradyn äiti Chantal on kotoisin Kanadan Winnipegista, jossa Keith tapasi hänet pelatessaan Winnipeg Jetsissa.
Brady Tkachukin isän Keithin serkku Tom Fitzgerald pelasi omalla urallaan pudotuspelit mukaan lukien yli 1 100 NHL-ottelua. Tomin pojista ja Brady Tkachukin pikkuserkuista Scott Fitzgerald on Boston Bruinsin NHL-joukkueen kykyjenetsijä ja Ryan Fitzgerald pelaa seuran organisaatiossa hyökkääjänä. Casey Fitzgeraldilla on Buffalo Sabresin NHL-varaus vuodelta 2016. Tkachukin pikkuserkkuihin kuuluu myös Pittsburgh Penguinsin organisaatiossa hyökkääjänä pelannut, sittemmin edesmennyt Jimmy Hayes ja Philadelphia Flyersin NHL-joukkueen hyökkääjä Kevin Hayes.
Tarhajuuriperhonen
Tarhajuuriperhonen (Hepialus lupulinus) on harvinainen, harmaansävyinen yöperhonen, joka kuuluu alkeelliseen juuriperhosten heimoon. Suomen kansallisessa uhanalaisarvioinnissa vuodelta 2010 se on arvioitu erittäin uhanalaiseksi (EN).
Koko ja ulkonäkö
Koiraan etusiipien väri vaihtelee kellanruskeasta punaruskeaan, naaraan siivet ovat harmaanruskeat. Siiven poikki kulkee leveä valkoinen juova siiven tyvestä siiven takareunaan ja sieltä kärkeä kohti. Juova päättyy siiven etureunassa juuri ennen kärkeä. Joskus juova jakaantuu erillisiksi laikuiksi. Naaraalla juova erottuu huonosti. Siiven ulkoreunassa saattaa olla rivi pieniä, vaaleita täpliä ja etureunassa on usein sumeareunainen valkoinen täplä. Takasiivet ovat kellanruskeat tai harmaanruskeat. Siipiväli koiraalla on 24–31 mm ja naaraalla 29–39 mm.
Levinneisyys ja lentoaika
Tarhajuuriperhosta tavataan paikoittain lähes koko Euroopassa, mutta sen levinneisyys rajoittuu Eurooppaan ja Keski-Aasiaan. Suomessa laji on eteläinen ja harvinainen. Levinneisyys rajoittuu Etelä-Karjalan, Uudenmaan ja Etelä-Hämeen alueille. Perhoset lentävät melko lyhyenä aikana toukokuun lopulta juhannuksen tietämiin.
Elinympäristö ja elintavat
Tarhajuuriperhonen elää erilaisilla melko avoimilla paikoilla, joilla on runsaasti kasvillisuutta. Erityisesti se vaikuttaa suosivan paikkoja, joissa kasvaa kieloa. Koiraat lentävät parin tunnin ajan auringonlaskun aikaan etsien naaraita. Naaraat oleskelevat kasvillisuudessa ja värisyttävät siipiään levittäen feromoneja ilmaan.
Yb (Syktyvdinin piiri)
Yb (komiksi ja venäjäksi Ыб) on kylä ja maalaiskunta Komin tasavallan Syktyvdinin piirissä Venäjällä. Se sijaitsee Sysolajoen varrella 36 kilometriä piirikeskus Vylgortista etelään. Ybistä on maantieyhteys Vylgortiin ja Syktyvkariin. Vuonna 2002 kylässä oli 518 asukasta.
Kylä mainitaan ensimmäisen kerran vuonna 1586. Nähtävyyksiä ovat vuosina 1825–1835 rakennettu Kristuksen taivaaseen astumisen kirkko ja kotiseutumuseo.
Tarhajuuriperhonen
Ravintokasvi
Toukka syö monien eri kasvien juuria, ja ilmeisesti etenkin kieloa (Convallaria majalis).
Luisinho
Luís Trochillo (7. maaliskuuta 1930 São Paulo, Brasilia – 17. tammikuuta 1998) oli brasilialainen jalkapalloilija, joka tunnetaan parhaiten nimellä Luisinho tai Pequeno Polegar. Luisinho oli pelipaikaltaan hyökkääjä ja hän pelasi lähes koko uransa Corinthiaksen riveissä. Hän voitti kolmesti Campeonato Paulistan.
Dysprosium(III)kloridi
Dysprosium(III)kloridi tai dysprosiumtrikloridi on dysprosiumin epäorgaaninen yhdiste kloorin kanssa, jossa kloori esiintyy hapetusluvulla −I ja dysprosium +III. Näin muodostuva yhdiste on DyCl3. Dysprosium(III)kloridi on kiinteää jauhetta joka on väriltään valkeasta vaalean keltaiseen. Se imee ilmasta vettä muodostaen heksahydraattia DyCl3·6H2O, jonka kuumentaminen tuottaa hydrolyysillä dysprosiumoksikloridia DyOCl.
Käyttö
Metallista dysprosiumia voidaan valmistaa elektrolyysillä sulasta DyCl3:sta litiumkloridin ja kaliumkloridin eutektisessa seoksessa.
5 Astraea
5 Astraea (symboli: 16px tai 16px) on päävyöhykkeen asteroidi, eli Marsin ja Jupiterin väliseen pääasteroidivyöhykkeeseen kuuluva pikkuplaneetta. Sen löysi K. L. Hencke 8. joulukuuta vuonna 1845. Kooltaan Astraea on melko suuri, sillä se on yli sadan kilometrin läpimittainen. Pikkuplaneetta sai nimensä kreikkalaisen mytologian Astraia-jumalattaren latinankielisen nimen mukaan.
Löytymisestä
Astraea oli ensimmäinen löydetty asteroidi moneen vuosikymmeneen, sillä viimeisin sitä ennen löydetty pikkuplaneetta (Vesta) oli löydetty noin 39 vuotta aikaisemmin. Astraea ei jäänyt kuitenkaan Hencken ainoaksi löydöksi, sillä hän löysi myös Heben vuonna 1847. Astraean löytymisen jälkeen uusia asteroideja rupesi löytymään nopeaan tahtiin, mikä lopulta johti niiden planeetta-aseman menetykseen.
Fyysiset ominaisuudet
Astraean läpimitta on noin 119 km, ja sen pyörähdysaika, eli vuorokauden pituus pinnalla, on suurin piirtein 16,80 tuntia. Astraea on silikaattipitoinen S-tyypin asteroidi. thumb|oikea|Ensimmäiset 10 löydettyä [[asteroidia (oranssilla) verrattuna Kuuhun (harmaalla). Astraea on numero viisi.]]
Lähteet
pienoiskuva|upright|vasen|Astraean [[kiertorata|rata (sinisellä) verrattuna sisimpien planeettojen ratoihin (punaisella). Uloin kuvan planeetoista on Jupiter]]
Pentti Kaivonen
Pentti Kaivonen (s. 22. elokuuta 1959) on suomalainen kilpauransa päättänyt koripalloilija. Kaivonen pelasi koko miesten pääsarjauransa Tampereen Pyrinnössä, jossa hän saavutti kahdesti SM-hopeaa. Hän pelasi myös 12 ottelua Suomen maajoukkueessa.
Tampereen Pyrintö
Kaivonen pelasi koko pääsarjauransa suomalaisessa Tampereen Pyrinnössä, jossa hän pelasi miesten SM-sarjaa kymmenen kautta vuosien 1978–1989 välillä. Pyrintö saavutti tuona aikana SM-hopeaa kausilla 1979–1980 ja 1980–1981. Kaivosen pääsarjauran tilastolukemat ovat vajavaiset, sillä suurinta osaa tilastokategorioista alettiin tilastoida vasta hänen peliuransa aikana. Myös kolmen pisteen heitto otettiin SM-sarjassa käyttöön myöhään Kaivosen uralla, tosin hänelle ei tältä ajalta kirjattu yhtään onnistunutta kolmen pisteen heittoa pääsarjassa.
Pyrinnön päävalmentajana toimineen Raimo Lammin mukaan Kaivonen oli hyvä heittäjä.
Maajoukkue
Kaivonen pelasi Suomen alle 18-vuotiaiden maajoukkueessa vuonna 1978 viisi valmistavaa maaottelua 6,0 pisteen ottelukohtaisella keskiarvolla. Ensiesiintymisensä Suomen miesten maajoukkueessa hän teki 25. syyskuuta 1980 Kiinaa vastaan. Seinäjoella pelatussa voitokkaassa ottelussa hän heitti kymmenen pistettä, ennätyksensä miesten maajoukkueessa. Hän pelasi Kiinaa vastaan myös kahdessa seuraavina päivinä pelatuissa otteluissa. Seuraavan kerran Kaivonen pelasi miesten valmistavia maaotteluita vuonna 1982 kolmen ottelun verran ja vuonna 1983 neljässä maaottelussa. Vuosi 1984 oli Kaivosen viimeinen maajoukkueessa. Hän pelasi kahdessa ottelussa Ruotsia vastaan ja sivusi 3. marraskuuta pelatussa ottelussa maajoukkueuransa piste-ennätystä. Yhteensä Kaivonen pelasi urallaan 12 miesten maaottelua 3,2 pisteen keskiarvolla.
Helsingin Jalkapalloklubi (jääkiekko)
Helsingin Jalkapalloklubi on helsinkiläinen urheiluseura, jolla oli miesten jääkiekkojoukkue vuosina 1928−1972. Vuonna 1972 seura yhdisti jääkiekkotoiminnan Karhu-Kissojen kanssa, ja toimintaa jatkoi Helsingin Jääkiekkoklubi.
Historia
Helsingin Jalkapalloklubin jääpallojoukkue oli noussut 1920-luvulla yhdeksi maan parhaista seuroista, ja Suomeen tullut uusi ja alkuun oudolta tuntunut laji, jääkiekko, otettiin HJK:n ohjelmaan jääpallon jälkeen seuran talviseksi kakkoslajiksi. HJK:n jääkiekkojoukkue osallistui ensimmäiseen jääkiekon SM-kilpailuun 1928. Tuleva mestari Viipurin Reipas pudotti sen jatkosta ensimmäisessä ottelussa. Seuraavana kautena 1929 HJK eteni loppuotteluun asti, missä se voitti Helsingin Palloseuran 5–1. Mestaruus oli helsinkiläisseurojen ensimmäinen jääkiekon Suomen mestaruus.
1930-luvulle tultaessa jääkiekko oli pieni laji, eikä SM-sarjaankaan osallistunut montaa joukkuetta. HJK oli yksi Suomen jääkiekon edelläkävijöistä. Se voitti 1930-luvulla vielä kaksi mestaruutta, vuosina 1932 ja 1935. thumb|upright|Ilves–HJK tammikuussa 1937.
1940-luvulle tultaessa HJK käväsi kerran Suomensarjassa pudottuaan SM-sarjasta 1947, mutta muuten se pelasi SM-sarjassa ja sijoittui yleensä sarjan keskivaiheille. 1950-luvun kausina menestys ei myöskään ollut huomattavaa, HJK oli parhaimmillaan neljäs ja pelasi välillä Suomensarjassakin. Uutta nousua HJK teki 1960-luvun alkupuolella, kärkisijoille asti se ei kuitenkaan yltänyt ja vuonna 1966 HJK putosi SM-sarjasta.
1960–1970-lukujen vaihteessa HJK alkoi panostaa jääkiekkoon merkittävästi, ja seura nousi Suomensarjakauden 1969−1970 päätteeksi takaisin SM-sarjaan kaudeksi 1970–1971. SM-sarjakausi sujui nousijalta varsin kelvollisesti, se sijoittui viidenneksi. Seuraavana kautena 1971−1972 HJK voitti alkusarjan, se oli tasapisteissä Tampereen Ilveksen kanssa. Loppusarjassa Ilves kiri kuitenkin HJK:n ohi, ja HJK saavutti hopeamitalit. Mitali jäi HJK:n viimeiseksi jääkiekkomitaliksi.
Hopeakauden jälkeen seura joutui talousvaikeuksiin ja yhdisti voimansa Karhu-Kissojen kanssa. Seuraavana kautena 1972−1973 SM-sarjaan osallistui uusi seura Helsingin Jääkiekkoklubi. HJK:n lyhenne pysyi samana ja yhteisjoukkue sijoittui viidenneksi. Sitä seuraavana kautena 1973−1974 Jääkiekkoklubi erosi yhteistyöstä ja SM-sarjaan osallistuva joukkue pelasi Karhu-Kissojen nimellä. Kausi päättyi putoamiseen.
Kohokuva
thumb|400px|[[Persialainen kohokuva Qajar-kaudelta Tangeh Savashissa Iranissa.]] Kohokuva eli korkokuva eli reliefi on taideteos, jossa kuvan hahmon muodot liittyvät yhtenäiseen taustapintaan, josta ne joko työntyvät ulospäin (pintareliefi) tai on koverrettu sen sisään (upotettu reliefi). Kohokuva on yleinen kuvanveiston muoto, jota tavataan ympäri maailmaa. Kohokuvia on käytetty temppeleiden ja muiden rakennusten koristeluun. Metalliin tai muuhun materiaaliin tehdyt pakotukset ovat reliefejä. Mitalitaiteen teokset ovat usein kohokuvia, kuten myös kolikot.
Kohokuvat voivat kuvata vain yhtä aihetta tai olla kertovia kuvasarjoja. Kohokuvat voi luokitella sen mukaan, mikä on kuvan suhde pintaan.
Tyypit
thumb|Reliefityypit. thumb|Yksityiskohta antiikin kreikkalaisista [[Elginin marmorit|Elginin marmoreista. Osa hahmoista on kokonaan taustapinnan ulkopuolella, kun taas kentaurin vasen takajalka on matala pintareliefi.]] Kohokuvat voidaan jakaa kolmeen päätyyppiin, jotka ovat korkea ja matala pintareliefi sekä upotettu reliefi. Ero korkean ja matalan pintareliefin välillä ei kuitenkaan ole tarkka, ja usein sama teos on osittain kumpaakin tyyppiä.
Pintareliefit
Matala pintareliefi on tasopinnalle tehty kuva, josta kuvattavat hahmot kohoavat jonkin verran esiin. Paitsi rakennusten koristelussa, käytetään tällaisia myös kolikoissa ja mitaleissa, joissa olevat kuvat ja tekstit ovat useimmiten matalia pintareliefejä. thumb|Yksityiskohta [[Lorenzo Ghibertin suunnittelemasta pronssisesta reliefistä "Paratiisin portti" Firenzen Battistero di San Giovanni-kastekappelissa. Suurin osa kuvista on matalia pintareliefejä, mutta päähahmot on kuvattu korkeina pintareliefeinä.]] Matalia pintareliefejä tehdään kaikista materiaaleista ja kaikilla teknisillä menetelmillä, joita kuvanveistossa käytetään, tavallisimmin kuitenkin kivestä kaivertamalla tai metallista valamalla.
Korkea pintareliefi on kohokuva, jossa ainakin tärkeimmät hahmot ovat selvästi taustapinnan ulkopuolella. Sellaisia on käytetty huomattavien rakennusten koristeluun kaikissa kulttuureissa kaikkina aikakausina, jolloin on tehty suuria veistoksia.
Huomattavia kohokuvia
Huomattavia kohokuvia ja kohokuvilla koristettuja rakennuksia ovat esimerkiksi:
Kuvia
Горельеф
2000-luvun ensikymmen
2000-luvun ensikymmen (arkikielessä joskus esiintynyt muodossa nollakymmen tai nollari) on 2000-luvun eli kuluvan vuosisadan ensimmäinen vuosikymmen. Se alkoi 1. tammikuuta 2000 ja päättyi 31. joulukuuta 2009.
René-Primevère Lesson
René-Primevère Lesson (20. maaliskuuta 1794 Rochefort – 28. huhtikuuta 1849 Rochefort) oli ranskalainen kirurgi, ornitologi ja luonnontieteilijä.
2000-luvun ensikymmen
Vuosikymmenen aikana ilmaston lämpeneminen alkoi aiheuttaa maailmanlaajuista huolta. Yhdysvaltain johtama terrorismin vastainen sota alkoi Al-Qaidan New Yorkiin vuonna 2001 tekemien syyskuun 11. päivän iskujen jälkeen. Afganistanin sota alkoi vuonna 2001 ja Irakin sota 2003.
Euroopan unionin valuutta euro tuli käyttöön vuonna 2002 ja useat Itä-Euroopan maat liittyivät unioniin. Kiinan talous kasvoi vuosikymmenen aikana Yhdysvaltain rinnalle maailmantalouden veturiksi. Internetin käytön laajeneminen vaikutti osaltaan globalisaatioon ja sosiaalinen media alkoi tulla käyttöön. Talouskasvun vuodet päättyivät vuoden 2008 finanssikriisiin.
René-Primevère Lesson
Lesson syntyi Rochefortissa ja 16 vuoden ikäisenä hän päätyi opiskelemaan paikalliseen merivoimien lääkintäkouluun (l’École de médecine navale). Napoleon Bonaparten sodissa hän palveli Ranskan laivastossa. 1811 hän oli 3. kirurgi fregatti Saalilla ja 1813 hän oli 2. kirurgi Reduluksella sekä Le Cassardilla.
2000-luvun ensikymmen
Maailmanpolitiikka
pienois|[[Syyskuun 11. päivän terroriteot|Terroristit tuhosivat New Yorkin WTC-tornit 11. syyskuuta 2001.]] Ilmaston lämpeneminen alkoi aiheuttaa maailmanlaajuista huolta. Hallitustenvälinen ilmastonmuutospaneeli IPCC perustettiin jo 1988 ja sille myönnettiin työstään Nobelin rauhanpalkinto 2007.
René-Primevère Lesson
Lesson palveli korvetti La Coquillen maailmanympäripurjehduksella 1822–1825 ollen kollegansa Prosper Garnotin kanssa vastuussa luonnonhistoriallisten näytteiden keräämisestä. Hän oli ensimmäinen luonnontieteilijä, joka näki paratiisilintuja Molukeilla ja Uudessa-Guineassa.
Palattuaan Pariisiin Lesson vietti seitsemän vuotta järjestämällä ja luetteloimalla retkellä kerätyt selkärankaiset. Samalla hän kirjoitti useita eläintieteellisiä teoksia. Hän myös tuotti useita lajimonografeja kolibreista ja yhden paratiisilinnuista.
2000-luvun ensikymmen
Maailmanpolitiikka
Ääri-islamilaiset terroristit vastasivat tekemällä terrori-iskuja länsimaita vastaan. Terroristit iskivät juniin Madridissa 2004, Lontoossa 2005 ja Mumbaissa 2006.
Niin sanottu Muhammed-pilapiirrosjupakka, joka alkoi tanskalaisen Jyllands-Postenin julkaistua syyskuussa 2005 islamin profeetta Muhammedia esittäviä pilakuva, johti väkivaltaisiinkin protesteihin länsimaita vastaan.
René-Primevère Lesson
Lesson on kuvaillut ja nimennyt runsaasti lintuja, muun muassa kuningasalbatrossin (Diomedea epomophora), sulttaanitiaisen, arokorpin (Corvus ruficollis) ja kypärävangan (Euryceros prevostii).
2000-luvun ensikymmen
Maailmanpolitiikka
Samaa sukupuolta olevien avioliitto laillistettiin useassa maassa.
Eurooppa
Euroopan unionin laajeneminen ja yhdentyminen jatkui. Vuonna 2004 unioni laajeni 12 maalla: uudet jäsenmaat olivat Puola, Slovakia, Tšekki, Unkari, Latvia, Liettua, Viro, Slovenia, Kypros ja Malta. Vuonna 2007 vielä Bulgaria ja Romania pääsivät jäseniksi. Unionin uusi perussopimus Lissabonin sopimus astui voimaan 1. joulukuuta 2009. Sopimuksen myötä unionille valittiin ensimmäinen presidentti, Herman Van Rompuy.
Balkanilla Serbia ja Montenegron valtioliitto hajosi Montenegron itsenäistyttyä kansanäänestyksen jälkeen 2006 ja Kosovo julistautui itsenäiseksi Serbiasta 2008. Venäjä tunnusti myös Georgiaan kuuluneet Abhasian ja Etelä-Ossetian itsenäisiksi samana vuonna.
Aasia
pienois|Autopommi [[Bagdadissa 14. huhtikuuta 2005.]] Yhdysvallat liittolaisineen miehittivät vuodesta 2001 lähtien Afganistania ja 2003 lähtien Irakia.
Kaukasuksella Venäjä taisteli Tšetšenian maakunnassa toisen Tšetšenian sodan (1999–2009). Neuvostoliiton hajotessa Venäjästä irtautunut tasavalta palautettiin liittovaltion osaksi. Tšetšenian konflikti osoitti laantumisen merkkejä tasavallan kovaotteisen tšetšeenipresidentti Ramzan Kadyrovin taltuttamana, mutta toisaalta islamistikapinallisten iskut levisivät muualle Pohjois-Kaukasiaan.
Tšetšenian sodasta kirjoittanut tunnettu toimittaja Anna Politkovskaja murhattiin 2006. Väitetystä Venäjän turvallisuuspalvelun syyllisyydestä Venäjän kerrostalopommeihin kertonut Aleksandr Litvinenko murhattiin samana vuonna.
Venäjä puuttui naapurinsa Georgian sisäiseen konfliktiin, mikä aiheutti Etelä-Ossetian sodan 2008.
Lähi-idässä väkivaltaisuudet kiihtyivät rauhallisen 1990-luvun jälkeen. Islamistinen Hamas voitti palestiinalaisten vuoden 2006 vaalit, mikä kiristi välejä Israeliin. Israel kävi vuonna 2006 lyhyen sodan islamistiliike Hizbollahia vastaan Libanonissa ja taisteli palestiinalaisia vastaan lähes koko vuosikymmenen. Vihamielisyydet kärjistyivät Gazan sotaan 2009.
Amerikka
Meksikon huumesota paheni, kun presidentti Felipe Calderón aloitti kovat toimet huumekartelleja vastaan ja määräsi armeijan joukkoja kaupunkeihin poliisin ja oikeuslaitoksen korruption vuoksi. Huumesota vaati ainakin 11 000 uhria vuosina 2006–2009.
Hugo Chávez toimi Venezuelan presidenttinä 1999–2013. Chávez ajautui ristiriitaan Yhdysvaltain kanssa ja pyrki kokoamaan ympärilleen samanmielistä liittoumaa, johon kuului monta Etelä- ja Väli-Amerikan ja Karibian vasemmistolaista hallintoa.
Afrikka
pienois|vasen|[[Darfurin konfliktin pakolaisia.]] Afrikassa käytiin useita sisällissotia, joihin myös länsimaat puuttuivat. Vuonna 1999 alkanut Liberian toinen sisällissota päättyi Yhdysvaltain tuella 2003. Ranskan väliintulo lopetti samana vuonna Norsunluurannikon sisällissodan.
Sahelin alueella 2003 alkaneessa Darfurin konfliktissa oli saanut surmansa vuosikymmenen loppuun menneessä yli 450 000 ihmistä. Myös Sudanin naapurimaassa Tšadissa levottomuudet johtivat vuonna 2005 seuraavalle vuosikymmenelle jatkuneeseen sisällissotaan. Tšad etelänaapurissa Keski-Afrikan tasavallassa käytiin myös sotaa vuodesta 2003 lähtien seuraavalla vuosikymmenelle. Kriisit olivat vahvasti sidoksissa toisiinsa.
Somalian sisällissota kiihtyi uudelleen Somalian sodaksi vuonna 2006, johon myös Etiopia osallistui.
Talous
pienois|[[Euro|Eurokolikot ja -setelit otettiin vuoden 2002 alusta käyttöön 12:ssa EU-maassa, mukaan lukien Suomessa.]] pienois|[[Kiinan kansantalous kasvoi voimakkaasti. Kuva Shanghaista.]] Maailman talouden johtoveturiksi Yhdysvaltojen rinnalle nousi Kiina. Nämä maat tuottivat vuosikymmenen lopulla 60 % maailman kansantuotteesta. Kiinan kansantalous nousi miltei koko vuosikymmenen 10 prosenttia vuodessa. Vielä vuosikymmenen alussa Kiinan valuuttavaranto oli alle 100 miljardia dollaria. Kymmenen vuotta myöhemmin se oli 2 300 miljardia, joista 70 % oli kiinni yhdysvaltalaisissa lainoissa. Neljäsosa Yhdysvaltain valtionvelasta päätyi kiinalaisten haltuun. Yhdysvalloista tuli vuosikymmenen aikana maailman velkaantunein valtio ja Kiinasta maailman suurin investoija.
Euroopan unioni otti vuonna 2002 käyttöön yhteisen valuutan euron, joka syrjäytti 12 maan kansallisen valuutan. Muun muassa Suomen markka poistui käytöstä. Myöhemmin myös Slovenia, Viro, Latvia, Liettua, Kypros, Malta ja Slovakia siirtyivät käyttämään euroa.
Syksyllä 2008 kansainvälinen finanssijärjestelmä romahti. Maailmalla useat pankit pelastuivat vain valtion verovaroilla. Etenkin Yhdysvalloissa valtio joutui tukemaan pankkeja, vakuutusyhtiöitä ja suuria teollisuusyrityksiä jotta nämä välttyisivät konkurssilta.
2000-luvun alussa suurin osa maailman ravinnosta tuotettiin kehittyneissä länsimaissa, samalla kun kehitysmaissa eli suurin osa maapallon väestöstä. Lannoitteet ja koneet olivat kehittyneet siinä määrin, että teollisuusmaissa viljelysalan ei uskottu enää kasvavan. Myös kehitysmaissa oletettiin tuotannon ennemmin tehostuvan kuin laajentuvan. Kuitenkin vuonna 2007 alkoi kansainvälinen ruokakriisi, sillä ruuan hinnat alkoivat nousta voimakkaasti. Syitä tähän olivat muun muassa öljyn kallistuminen, viljavarastojen pieneneminen ja ilmastonmuutoksesta aiheutuneet satojen menetykset. Myös vuosikymmenen lopulla kehitetyt biodieselit kasvattivat ravintokasvien tarvetta. Kriisissä ruuan hinta nousi korkeimmalle 30 vuoteen, mikä johti mellakoihin miltei 40 maassa. Öljyn hinnan ja biopolttoaineiden tuotannon lasku pudottivat ruuan hinnat vuonna 2009.
Onnettomuudet
pienois|Tsunami iskee rantaan [[Intian valtameren maanjäristys 2004|tapaninpäivänä 2004 Thaimaassa.]] Joulukuussa 2004 Intian valtamerellä tapahtui maanjäristys, jonka aiheuttamat tsunamit johtivat yli 200 000 ihmisen kuolemaan Etelä-Aasian ja Kaukoidän rannikoilla. Hurrikaani Katrina aiheutti vuonna 2005 valtavat tuhot Yhdysvaltain New Orleansissa ja sen lähialueilla. Bamin maanjäristyksessä Iranissa 2003 kuoli yli 26 000 ihmistä.